— Змястоўнае выступленне ўдзельнікаў круглага стала сведчыць пра актуальнасць заяўленай тэмы, неабходнасць правядзення комплекснай міжведамаснай работы ў гэтым напрамку. У сферы адукацыі шмат робіцца для папулярызацыі традыцыйнай культуры беларусаў, у прыватнасці, ва ўстановах адукацыі ў рамках пазаўрочнай дзейнасці і ва ўстановах дадатковай адукацыі дзяцей і моладзі. Разам з Міністэрствам культуры на працягу больш чым 5 гадоў рэалізоўваецца шэраг праектаў, дзейнічае Пра-грама бесперапыннага выхавання дзяцей і навучэнскай моладзі, Дзяржаўная праграма “Адукацыя і маладзёжная палітыка”. Міністэрства адукацыі выступае адным з заказчыкаў Дзяржаўнай праграмы “Культура Беларусі”. Усе гэтыя праграмы даюць магчымасць праводзіць на месцах і на ўзроўні рэспублікі значныя мерапрыемствы з мэтай развіцця традыцыйнай культуры, — паведаміла галоўны спецыяліст галоўнага ўпраўлення выхаваўчай работы і маладзёжнай палітыкі Міністэрства адукацыі Таццяна Васільеўна Драпакова.